stanford-oval/wikipedia huggingface dataset:
יבול שיא
הערות שוליים

↑  תערוכת אגרו ישראל - יבול שיא, ‏2019-07-18
↑  יבול שיא מיניסייט
↑  תערוכת "אגרו ישראל – יבול שיא" 2019 הצלחה אדירה!, ‏2019-11-05
מועדון 57

| --- | --- |

כרזת הסדרה
 סוגה:  טלנובלה, מוזיקה, מדע בדיוני
 יוצרים:  קת'רינה לדבואר
 בימוי:  גוסטבו קוטה, אוטו רודריגז
 שחקנים:  אוואלונה מונטנר סבסטיאן סילבה ריקרדו פרסקרי קרולינה מסטרוביץ' מרטין בארבה איזבלה קסטיו אנדרס מרקאדו
 פסקול:  Club 57 
 ארץ מקור:  ארצות הברית, איטליה 
 שפות:  ספרדית, איטלקית
 מקום התרחשות:  מיאמי 
 מספר עונות:  2 
 מספר פרקים:  120 (נכון ל־21 באוקטובר 2021) 
 הפקה
 מפיק:  איג'יניו סטראפי, פירלויגי גאזולו
 חברת הפקה:  Rainbow S.p.A‏ (ViacomCBS) ניקלודיאון RAI Cinemat
 אתר צילומים:  מיאמי פוליה
 טכניקת צילום:  מערך מרובה מצלמות
 מוזיקה:  ריקרדו מונטנר, מאו וריקי
 אורך פרק:  כ-45 דקות
 שידור
 רשת שידור:  Rai Gulp (איטליה) ניקלודיאון (אמריקה הלטינית)
 רשת שידור בישראל:  KidZ (עונה 1)
 פורמט (קול):  סטריאו
 תקופת שידור מקורית:  15 באפריל 2019 – הווה
 תקופת שידור בישראל:  7 ביוני 2020 – רץ
 קישורים חיצוניים
 www.club57.it
 דף התוכנית ב-IMDb
 
מועדון 57 (במקור: Club 57) היא טלנובלה איטלקית-אמריקאית, מסוגת מוזיקה ומדע בדיוני, שהופקה על ידי Rainbow S.p.A וניקלודיאון, כאשר שניהם חלק מ-ViacomCBS. הסדרה נוצרה על ידי קת'רינה לדבואר, בוימה על ידי גוסטבו קוטה ואוטו רודריגז, והופקה על ידי איג'יניו סטראפי ופירלויגי גאזולו. הטלנובלה עוקבת אחר סטודנטית מהמאה ה-21 בשם אווה, שיחד עם אחיה, רובן, נוסעת בזמן בטעות לשנת 1957, שם היא מתאהבת בגריזרס איטלקי בשם ג'יי ג'יי, דבר הגורם לה להחליט להישאר.
העונה הראשונה של הסדרה, אשר כוללת 60 פרקים באורך 45 דקות, שודרה לראשונה באיטליה ב-15 באפריל 2019 בערוץ Rai Gulp, ובאמריקה הלטינית בערוץ ניקלודיאון ב-6 במאי באותה שנה. בישראל העונה שודרה לראשונה בתרגום עברי ב-7 ביוני 2020 בערוץ KidZ.
באוקטובר 2019 הוכרז שעונה שנייה לסדרה נמצאת בפיתוח, כאשר היא אושרה בשנת 2020 ונאמר שהיא תכלול גם 60 פרקים. הפרק הראשון של העונה שודר לראשונה באמריקה הלטינית ב-14 ביוני 2021.
תקציר העלילה

אווה ורובן הם שני אחים משנת 2019. לאחר שגילו מכונת זמן ישנה במעבדה של סבא שלהם, הם שולחים את עצמם בטעות לשנת 1957. בזמן כשהם מנסים למצוא דרך לחזור, אווה ורובן משתדלים שלא למשוך תשומת לב. אווה במהרה מתאהבת בגריזרס איטלקי בשם ג'יי ג'יי, שעובד כטכנאי תאורה במופע ריקודים פופולרי בשם "מועדון 57". בנוסף אווה מתיידדת עם אמיליה, המובילה הראשית של המופע, ומעוררת שנאה אצל חברתו לשעבר של ג'יי ג'יי, ורו. אווה לא רוצה לעזוב את ג'יי ג'יי, ומחליטה להישאר יותר זמן בעבר. בינתיים, רובן מתחיל למכור דברים טכנולוגיים לסבו, שנמצא בשנות העשרים לחייו בשנת 1957.
נוכחותם של אווה ורובן בשנת 1957 מושכת את תשומת לבם של שומרי הזמן, קבוצה של סוכנים בין ממדיים המפקחים על ציר הזמן של היקום. הם שולחים חניך בשם אאורק ואת עוזרו הרובוטי דרויד, כדי לתפוס את שני האחים ולהפסיק את שיבושיהם בעבר. אווה ורובן מתחמקות מלכידתם ובסופו של דבר חוזרים לשנת 2019, אך שם הם מגלים כי מעשיהם בעבר השפיעו על ההווה - הוריהם כבר אינם יחד וסבא שלהם הוא מיליונר. אווה ורובן חוזרים לעבר כדי לבטל את מעשיהם ולהחזיר את חייהם הישנים.
דמויות ושחקנים > דמויות ראשיות

אווה (אוואלונה מונטנר)
רובן (סבסטיאן סילבה)
ג'יי ג'יי (ריקרדו פרסקרי)
ורו (קרולינה מסטרוביץ')
אורק (מרטין בארבה)
אמיליה (איזבלה קסטיו)
מנואל (אנדרס מרקאדו)
דמויות ושחקנים > דמויות חוזרות

מרצדס (אסטפני אוליביירה)
דליילה (אסטפני אוליביירה)
דרויד (ג'ונתן פרוידמן)
מיגל (ג'ונתן פרוידמן)
פרנצ'סקה (קרלוטה ביזו)
ניקו (לורנזו מיידה)
מאקה (לורה רוז'ר)
איסה (סימון מרוול)
סופיה (אנג'לה רינקון)
ויקטור (אדריאנו זנדג'אס)
דיאנה (מרטינה לביניסה)
הבל (סנטיאגו בידארט)
צ'צ'ו (מאוריסיו נובואה)
סזאר (גאל סאנצ׳ס)
פרננדו (ישו נאצר)
אנדרס (פרנק פרננדס)
אוסו (גבריאל לופס)
שחור-זקן (גבריאל לופס)
ריין (חורחה רוגז)
גברת החתולים (מרתה פיקאנס) - ורו בעתיד.
גזבייה (לואיס מאייר)
מנואל בעתיד (גזבייה קורונל)
שידור

| עונה | עונה | מספר פרקים | תקופת שידור מקורית איטליה> שידור ראשון | תקופת שידור מקורית איטליה> שידור אחרון | תקופת שידור בישראל ישראל> שידור ראשון | תקופת שידור בישראל ישראל> שידור אחרון |
| --- | --- | --- | --- | --- | --- | --- |
|  | 1 | 60 | 15 באפריל 2019 | 4 ביוני 2020 | 7 ביוני 2020 | 27 באוגוסט 2020 |
ראו גם

נסיכת הזמן
בחזרה לארץ עוץ (סרט, 2013)

| --- | --- |

כרזת הסרט בעברית
 מבוסס על:  הספר "Dorothy of Oz" שכתב רוג'ר ס. באום
 בימוי:  וויל פין, דניאל סט. פייר
 הופק בידי:  רולנד קרול, ראיין קרול, בון רדפורד
 תסריט:  אדם בלזם, רנדי בארנס
 עריכה:  דן מולינה, סטאן ווב
 שחקנים ראשיים:  ליאה מישל, דן אקרויד, ג'יימס בלושי, קלסי גראמר, מרטין שורט, יו דנסי, מייגן הילטי, אוליבר פלאט, פטריק סטיוארט, ברנדט פיטרס, טייסי אדמס, מיכאל קראוויק, רנדי סוילנד, בריאן בלסד, דאגלס הודג', דבי דריברי, טום קני, ריצ'רד סטיבן הורביץ, רנדל קית, רנדי קרנשו, סקוט מנוויל, אלן שירמן, פליפ ווטרמן
 מדבבים:  ליאה מישל מרטין שורט פטריק סטיוארט קלסי גראמר דן אקרויד ג'יימס בלושי טום קני 
 מדבבים בעברית:  רוני דלומי, דן שצברג, יורם יוספסברג, אמנון וולף, צביקה פורמן, עדי רז, נעה קשפיצקי, עמי מנדלמן, לורן סביר, גדי לוי, שרון שחל, יהויכין פרידלנדר, סער בדישי, אורנה כץ, לירון ברנס, מאי יעקובסון, דניאל מגון
 מוזיקה:  טובי צ'ו
 מדינה:  ארצות הברית ארצות הברית   הודו הודו
 חברת הפקה:  Prana Studios 
 חברה מפיצה:  Clarius Entertainment
 שיטת הפצה:  וידאו על פי דרישה 
 הקרנת בכורה:  צרפת 14 ביוני 2013 (פסטיבל סרטי האנימציה הבין-לאומי אנסי)   ארצות הברית קנדה 9 במאי 2014   ישראל 10 ביולי 2014
 משך הקרנה:  כ-88 דקות
 שפת הסרט:  אנגלית (הסרט דובב לשפות נוספות, ביניהן: עברית וצרפתית)
 סוגה:  סרט בהנפשה ממוחשבת, סרט מוזיקלי, סרט לילדים, סרט פנטזיה, סרט הרפתקאות, סרט מבוסס יצירה ספרותית
 תקציב:  70 מיליון דולר
 הכנסות:  20.1 מיליון דולר
 הכנסות באתר מוג'ו:   legendsofoz
 www.dorothyofoz.com
 דף הסרט ב־IMDb
 
בחזרה לארץ עוץ (באנגלית: Legends of Oz: Dorothy's Return, בתרגום חופשי לעברית: אגדות עוץ: שובה של דורותי) הוא סרט מוזיקלי בהנפשה ממוחשבת אמריקאי-הודי לילדים מסוגת פנטזיה והרפתקאות. הסרט מבוסס על הספר "Dorothy of Oz" שכתב רוג'ר ס. באום המשמש המשך לסדרת ספרי עוץ שכתב ליימן פרנק באום. הסרט בוים על ידי וויל פין ודניאל סט. פייר, נכתב על ידי אדם בלזם ורנדי בארנס, והופק על ידי רולנד קרול, ראיין קרול ובון רדפורד. אורך הסרט הוא כ-88 דקות, ושפת המקור שלו היא אנגלית (הסרט דובב לשפות נוספות, ביניהן: עברית וצרפתית).
הסרט הוקרן לראשונה בפסטיבל סרטי האנימציה הבין-לאומי אנסי שהתרחש בצרפת ב-14 ביוני 2013, והופץ לאחר מכן בארצות הברית ובקנדה ב-9 במאי 2014. בישראל הסרט הוקרן לראשונה בדיבוב לעברית ב-10 ביולי 2014. הסרט נכשל מבחינה מסחרית ומבחינת הביקורות, והרוויח כ-20.1 מיליון דולר ממכירות הכרטיסים מרחבי העולם.
את שיר הנושא של הסרט "One Day" ביצעה בגרסה המקורית של הסרט ליאה מישל, ובגרסה העברית של הסרט רוני דלומי שדיבבה את דמותה של דורותי.
תקציר העלילה

הסרט מספר על דורותי לאחר עלילת הסיפור "הקוסם מארץ עוץ". כשדורותי חוזרת לקנזס, היא מגלה את ההרס שהשאיר אחריו הטורנדו אשר סוף אותה לארץ עוץ. הבית אליו דורותי כל כך רצתה לחזור נהרס, ואנשי העיירה אורזים בשביל לעזוב. זמן קצר לאחר שדורותי חזרה לקנזס, חבריה הטובים אשר נשארו בארץ עוץ: הדחליל, איש הפח והאריה נעלמו, ודורותי חוזרת שוב לארץ עוץ בשביל לעזור למצוא את חבריה. במסעה של דורותי למציאת חבריה, היא מוצאת חברים חדשים לדרך, בניהם איש המרשמלו שלא יכול לחשוב בעצמו, נסיכת החרסינה המתנשאת ככיסוי על שבירותה, וסירת משוטים בעלת פיצול אישיות. דורותי נאלצת לעזור לחבורה להתאגד יחדיו נגד ליצן חצר מרושע שחושב שכל ארץ עוץ צריכה להיות בשליטתו.
הדמויות והמדבבים

במאית הדיבוב של הסרט בעברית הייתה נינה אמיר, ומפיקי הדיבוב היו יעל אללוף, דן שצברג, אמי בכר וגילי בכר.
| שם הדמות | מדבב/ת באנגלית | מדבב/ת בעברית |
| --- | --- | --- |
| דורותי | ליאה מישל | רוני דלומי |
| הדחליל | דן אקרויד | דן שצברג |
| האריה הפחדן | ג'יימס בלושי | יורם יוספסברג |
| איש הפח | קלסי גראמר | אמנון וולף |
| ליצן החצר / השמאי | מרטין שורט | צביקה פורמן |
| מרשל מרשמלו | יו דנסי | סער בדישי |
| נסיכת חרסינה | מייגן הילטי | נעה קשפיצקי |
| מלכת עכבר | מייגן הילטי |  |
| וויזר הינשוף | אוליבר פלאט | עדי רז |
| טאג | פטריק סטיוארט | עמי מנדלמן |
| אבא עץ | פטריק סטיוארט | גדי לוי |
| גלינדה | ברנדט פיטרס | לורן סביר |
| דודה אם | טייסי אדמס | שרון שחל |
| דוד הנרי | מיכאל קראוויק | גדי לוי |
| קופים מעופפים | רנדי סוילנד, סקוט מנוויל, אלן שירמן, פליפ ווטרמן |  |
| משרת חרסינה | רנדי סוילנד |  |
| שופט שובר-לסת | בריאן בלסד | יהויכין פרידלנדר |
| השופט מסטיק | דאגלס הודג' |  |
| סוכרייה על מקל כותבת בבית משפט | דבי דריברי |  |
| שומר חרסינה | רנדי קרנשו |  |
| שריף קנזס | רנדי קרנשו |  |
| שר ראשון | רנדל קית |  |
| וינקי סויטור | רנדל קית |  |
| מונצ'ין סויטור | ריצ'רד סטיבן הורביץ |  |
| חרסינה מגיש תביעה | טום קני |  |
בנוסף דיבבו בגרסה העברית אורנה כץ, לירון ברנס, מאי יעקובסון ודניאל מגון.
הפקה

ב-2 בדצמבר 2013, הודיע המפיק בפועל, גרג סנטינאו, שהסרט יהיה מוזיקלי ותהיה מוזיקה של הזמר בריאן אדמס.
הפצה > בקולנוע

הסרט הוקרן לראשונה בפסטיבל סרטי האנימציה הבין-לאומי אנסי שהתרחש בצרפת ב-14 ביוני 2013, והופץ לאחר מכן בארצות הברית ובקנדה ב-9 במאי 2014. בישראל הסרט הוקרן לראשונה בדיבוב לעברית ב-10 ביולי 2014.
הפצה > בהקרנה ביתית

הסרט הופץ על DVD ו-Blu-ray ב-26 באוגוסט 2014 על ידי "פוקס המאה ה-20".
פסקול הסרט

פסקול הסרט הנקרא "Legends of Oz, Dorothy Returns: Original Motion Picture Soundtrack" הופץ ב-6 במאי 2014 על ידי קולומביה רקורדס שבבעלות סוני מיוזיק אנטרטיינמנט. הפסקול כולל 13 שירים ואורכו כ-45 דקות. האחראית על המוזיקה בגרסה העברית של הסרט הייתה נדיה כהן.
ביקורות

הסרט קיבל מאתר "Rotten Tomatoes" ציון של 16% על בסיס 55 מבקרים. מאתר "Metacritic" הסרט קיבל ציון ממוצע של 25 המבוסס על 22 ביקורות, דבר זה נחשב בדרך כלל כביקורת שלילית. "CinemaScore" נתן לסרט ציון A על פי סקרים שנערכו במהלך שבוע הבכורה.
מכירות הכרטיסים

הסרט הרוויח בהקרנת הבכורה שלו בארצות הברית כמיליון דולר, ו-3.7 מיליון דולר בסוף השבוע הראשון שלו. הסרט הרוויח סה"כ ממכירות הכרטיסים כ-20.1 מיליון דולר, לעומת תקציב של 70 מיליון דולר. הסרט נכשל מבחינה מסחרית.
שבחים

בפרס פטל הזהב ה-35, קלסי גראמר זכה בפרס פטל הזהב לשחקן המשנה הגרוע ביותר. בנוסף הסרט היה הסרט השני שזכה בפרס פטל הזהב לשיר המקורי הגרוע ביותר, הסרט הראשון שזכה היה אצבעונית בשנת 1995.
המשכים

אף על פי שהסרט לא הצליח בקופות, נמסר שעובדים על שני סרטי המשך וסדרת טלוויזיה.
ראו גם

סדרת ספרי עוץ
הערות שוליים

↑  Exclusive! Legends Of Oz producer talks franchise’s future after box office disappoints,‏ Josh Armstrong, באתר animated views‏, 15 במאי 2014
יוליה קניירש

| --- | --- |
אין תמונה חופשית
 לידה:  11 בדצמבר 1895 לטניה, הונגריה 
 פטירה:  30 בדצמבר 1958 (בגיל 63) בודפשט, הרפובליקה העממית ההונגרית 
 מדינה:  הונגריה 
 מקום קבורה:  בית הקברות קרפשי 
 מפלגה:  המפלגה הקומוניסטית של הונגריה, מפלגת העובדים ההונגרית, המפלגה הקומוניסטית של גרמניה, מפלגת הפועלים הסוציאליסטית ההונגרית 
 
יוליה קניירש (במקור קורח, בהונגרית: Kenyeres Júlia; לטניה, מחוז זאלה, 11 בדצמבר 1895 – בודפשט, 30 בדצמבר 1958) הייתה עיתונאית, פוליטיקאית יהודייה-הונגרייה.
ביוגרפיה

יוליה קורח נולדה במשפחה יהודית. אביה, פילפ קורח, היה פקיד מדינה שעבר מקושיצה ללטניה ב-25 במרץ 1895 כקצין מס. אמה הייתה ברתה זינגר. לפילפ קורח היו שלושה ילדים, אחיה של יוליה היו מור קורח, מדען מפורסם בעולם ומשורר וכן אלדאר קומיאט. לאחר שהות של מספר שנים בלטניה, אב המשפחה הוצב ברייקה. יוליה קניירש השלימה שם את בתי הספר היסודיים והתיכוניים שלה. בבודפשט נרשמה למחלקה למתמטיקה ולפיזיקה באוניברסיטה, אך שנה לאחר מכן עברה לפקולטה לרפואה.
קריירה פוליטית

יוליה השתתפה בעבודתו של חוג גליליאו כסטודנטית באוניברסיטה. היא הייתה חברה במפלגת הקומוניסטים של הונגריה (KMP) מהקמתה. בתקופת הרפובליקה הסובייטית ההונגרית, בשל חשיבתה הפוליטית, מינתה אותו הוועדה העממית לחינוך ציבורי לסגנית קומיסר העם (סגנית שר) לענייני קולנוע. לאחר נפילת הרפובליקה הסובייטית היגרה בשל הטרור הלבן. בברלין הפכה לחברה במפלגה הקומוניסטית של גרמניה (KPD) ועבדה כעורכת עיתון מפעלי. בינתיים כתבה מאמרים ושירים לעיתונות המהגרים ההונגרית.
בשנת 1921, בווינה, הייתה ממקימי המגזין הספרותי הקומוניסטי "אחדות" (Egység). בסתיו 1922 עברה שוב לברלין ולאחר מכן בשנת 1932 לברית המועצות. אחרי סיום לימודיה בבית הספר לנין במוסקבה, לימדה היסטוריה של המפלגה הקומוניסטית ומרקסיזם-לניניזם. בשנת 1936 התנדבה לחטיבה האזרחית הבינלאומית במלחמת האזרחים בספרד, שם נודעה בשם יוליה אלווארז. בשנת 1939 חזרה לברית המועצות.
יוליה קניירש הייתה אחת המארגנים והעורכים העיקריים של רדיו קושוט במוסקבה בשנים 1939–1940. בשנת 1947 חזרה להונגריה. בשנת 1950 מונתה למשנה למנכ"ל סוכנות הידיעות ההונגרית (Magyar Távirati Iroda). היא ערכה את המהדורה ההונגרית של המגזין "לשלום מתמשך ודמוקרטיה עממית". עד מותה הייתה חברה בהנהלת "האיגוד הלאומי של עיתונאים ההונגרים".
הנצחה

הגימנסיה של לטניה נשאה את שמה עד 1990.
נכתב עליה

לחיות בצורה אנושית. לוחמי תנועת הפועלים במחוז זאלה. אוסף ביוגרפיה. עמודים 222–224
חייה ויצירתה של יוליה קניירש. לטניה, 1971
לקריאה נוספת

Magyar életrajzi lexikon III: Kiegészítő kötet (A–Z). Főszerk. Kenyeres Ágnes. Budapest: Akadémiai. 1981 900. ISBN 963-05-2500-3 (לקסיקון ביוגרפי הונגרי. כרך תוספת. עורכת ראשית אגנש קניירש).
| --- | --- |
בקרת זהויות :  ISNI: 0000 0000 7931 8476  VIAF: 121460505   WorldCat (עם VIAF): 121460505
גופי בכיצד להישאר בבית

| --- | --- |

כרזת הסדרה בעברית
 סוגה:  הנפשה, קומדיה
 יוצרים:  אריק גולדברג
 כותבים:  אריק גולדברג
 בימוי:  אריק גולדברג
 מדבבים:  ביל פרמר, קוריי בורטון
 מדבבים בעברית:  יורם יוספסברג, יואב כהן
 ארץ מקור:  ארצות הברית ארצות הברית
 שפות:  אנגלית (הסדרה דובבה לשפות נוספות, ביניהן עברית)
 מספר עונות:  1
 מספר פרקים:  3
 הפקה
 מפיק:  דורותי מק'קים
 מפיקים בפועל:  ג'ניפר לי
 חברת הפקה:  אולפני ההנפשה של וולט דיסני
 הפצה:  Disney Media Distribution
 אורך פרק:  2–3 דקות
 שידור
 רשת שידור:  דיסני+
 תקופת שידור מקורית:  11 באוגוסט 2021 – הווה
 תקופת שידור בישראל:  16 ביוני 2022
 קישורים חיצוניים
 אתר רשמי
 דף התוכנית ב-IMDb
גופי בכיצד להישאר בבית (באנגלית: How to Stay at Home) היא סדרת טלוויזיה אמריקאית קומית בעלת שלושה פרקים, כאשר כל פרק הוא סרט קצר מונפש בכיכובו של גופי שנאלץ להישאר בביתו עקב מגפת הקורונה, בהשראת סרטים בסגנון "כיצד משחקים בייסבול", "כיצד דגים" ו"כיצד לחבר את מערכת הקולנוע הביתי שלך". הסדרה נוצרה, נכתבה ובוימה על ידי אריק גולדברג, הופקה על ידי דורותי מק'קים והופקה בפועל על ידי ג'ניפר לי. אולפני ההנפשה של וולט דיסני הפיקו את הסדרה, כאשר היא הופצה על ידי Disney Media Distribution בשירות הסטרימינג דיסני+. במקור הסדרה עלתה לשירות ב-11 באוגוסט 2021, ובישראל היא הופיעה בשירות בדיבוב עברי עם הגעתו לארץ ב-16 ביוני 2022.
עלילה

כל פרק בסדרה, שהוא בהשראת הסרטים הקצרים המונפשים בסגנון "כיצד משחקים בייסבול", "כיצד דגים" ו"כיצד לחבר את מערכת הקולנוע הביתי שלך", עוקב אחר חייו של גופי בביתו במהלך מגפת הקורונה.
מדבבים

הדיבוב העברי של הסדרה בוים על ידי אפרת קרצמן, והופק על ידי עדי וולוצקי.
| שם הדמות | מדבב/ת באנגלית | מדבב/ת בעברית |
| --- | --- | --- |
| גופי | ביל פרמר | יורם יוספסברג |
| קריין | קוריי בורטון | יואב כהן |
פרקים

| מס' פרק | שם הפרק באנגלית | שם הפרק בעברית | בימוי | תסריט | תאריך שידור מקורי ארצות הברית | תאריך שידור בישראל ישראל |
| --- | --- | --- | --- | --- | --- | --- |
| 1 | "How to Wear a Mask" | "כיצד לעטות מסכה" | אריק גולדברג | אריק גולדברג | 11 באוגוסט 2021 | 16 ביוני 2022 |
גופי מנסה לעטות מסכה רפואית על מנת לצאת מבית מגוריו ולשמור על בריאותו בהתאם להנחיות להתמודדות עם נגיף הקורונה, אך הוא מסתבך.
| 2 | "Learning to Cook" | "ללמוד לבשל" | אריק גולדברג | אריק גולדברג | 11 באוגוסט 2021 | 16 ביוני 2022 |
גופי גורם לאסון בזמן שהוא מנסה ללמוד את אמנות הבישול ולהכין ארוחה חדשה וייחודית, על מנת להעביר את זמנו בבית ביעילות. הערה: בפרק זה גופי לבוש כמו שהיה לבוש בסרט הקצר "מסיבת יום ההולדת של מיקי", בו הוא ניסה לאפות עוגת יום הולדת למיקי מאוס.
| 3 | "Binge Watching" | "צפיית בינג'" | אריק גולדברג | אריק גולדברג | 11 באוגוסט 2021 | 16 ביוני 2022 |
גופי עושה משימות מרובות, כמו לאכול, לשתות, להדליק את הקמין, להזמין פיצה, להתפנות ולישון, בזמן שהוא עושה צפיית בינג' בתוכנית הטלוויזיה האהובה עליו.
הפקה > פיתוח

במהלך סתיו 2020, האנימטור אריק גולדברג הציג בפני ג'ניפר לי, מנהלת הקריאייטיב הראשית של אולפני ההנפשה של וולט דיסני, וקלארק ספנסר, נשיא האולפנים, סדרה שכוללת סרטים קצרים מונפשים בכיכובו של גופי, לאחר שחיבב את הדמות, אשר תתרכז בחייו במהלך מגפת הקורונה, ברוח הסרטים הקצרים "כיצד משחקים בייסבול", "כיצד דגים" ו"כיצד לחבר את מערכת הקולנוע הביתי שלך". לי וספנסר הרגישו שדמותו של גופי מייצגת "כל אדם" והיא מושלמת כדי להציג את החיים הרגילים במהלך המגפה. הסדרה הוכרזה ב-26 ביולי 2021, כאשר נאמר שגולדברג ביים אותה ודורותי מק'קים הפיקה אותה, כמו כן שביל פרמר וקוריי בורטון חזרו לתפקידם בתור גופי והקריין. בנוסף לשלושת הפרקים שיצאו, גולדברג הציג בפני לי רעיונות לפרקים נוספים בסדרה.
הפקה > הנפשה

בניגוד לרוב ההפקות המודרניות של אולפני ההנפשה של וולט דיסני, סדרה זו נוצרה בהנפשה מסורתית שנעשתה ביד. לכל פרק היה אנימטור מפקח אחר - גולדברג היה האנימטור המפקח של "כיצד לעטות מסכה", רנדי הייקוק של "ללמוד לבשל" ומארק הן של "צפיית בינג'". גולדברג בחר לפקח על "כיצד לעטות מסכה", מפני שהיה בו הומור פיזי שהוא תמיד חיבב. מק'קים הרכיבה צוות של עשרה אנשים לסדרה, כאשר עקב מגפת הקורונה בארצות הברית, הפרקים הופקו מרחוק, כשהמנהל הטכני ברנדון בלוך העביר סצנות באופן אישי לבתיהם של האנימטורים לאחר שקיבל אותם מביתו של גולדברג. בעוד שהפרקים מבוססים על סרטים קצרים שהראשון ביניהם הופק ב-1942, האנימטורים לא רצו שהם "ירגישו כאילו זה בא ישירות" משנה זו, ולכן אמנית הרקע לורליין וות'רלי עשתה רקעים מפורטים יותר מאלה של הסרטים הקצרים המקוריים, וגופי קיבל קו מתאר מעט עבה יותר על מנת שההנפשה תרגיש מודרנית, תוך שהיא מעוררת גם את הסרטים הקצרים המקוריים.
הפקה > מוזיקה וסאונד

בסדרה מופיעים מספר צלילים שנוצרו במקור על ידי ג'ימי מקדונלד עבור הסרטים הקצרים המקוריים עליהם היא מבוססת. הצלילים נבחרו לפי העדפתו של גולדברג, בעוד מק'קים השיגה את זכויות השימוש בהם.
הפצה

הסדרה הופצה על ידי Disney Media Distribution בשירות הסטרימינג דיסני+, כאשר היא עלתה לראשונה לשירות ב-11 באוגוסט 2021. בישראל הסדרה הופיעה בשירות בדיבוב עברי עם הגעתו לארץ ב-16 ביוני 2022. כרזת הסדרה עוצבה בהשראת כרזת הסרט הקצר "התעמלות קרקע של גופי".
הערות שוליים

1 2  אשלי סאונדרס, INTERVIEW WITH ERIC GOLDBERG ON GOOFY IN HOW TO STAY AT HOME, באתר Ashley And Company‏, 9 באוגוסט 2021
1 2 3 4 5 6 7 8 9 10  זאק ג'ונסון, Inside Goofy’s Hilarious and Relatable How to Stay at Home Shorts from Walt Disney Animation Studios, באתר D23‏, 26 ביולי 2021
↑  אלכס רייף, Director Eric Goldberg Talks About “Goofy in How to Stay at Home” and Points Out a Few Easter Eggs, באתר Laughing Place‏, 10 באוגוסט 2021
הקאסה-גרנדה

| --- | --- |

לוגו הסדרה המקורי
 מבוסס על:  הרעשנים 
 סוגה:  הנפשה קומדיה
 בימוי:  מיגל פוגה מייקל נורדסטורם
 מדבבים:  איזבלה אלברס קרלוס פנה יוג'ינו דרבז קן ג'ונג מליסה ז'ואן-הארט לאה מיי גולד לקסי סקסטון
 מדבבים בעברית:  עדי ביטי גילן שחף עינת אזולאי תמי ברק ליאור חקון דנה שחר גיא זיידמן טליה ברקאי
 ארץ מקור:  ארצות הברית ארצות הברית
 שפות:  אנגלית (דובב למגוון שפות, ביניהן עברית)
 מספר עונות:  3
 מספר פרקים:  60
 תוכנית מקור:  הרעשנים
 הפקה
 מפיק:  קארן מלך
 מפיקים בפועל:  מייק רובינר
 חברת הפקה:  ניקלודיאון הפקות
 הפצה:  Paramount Networks International 
 מוזיקה:  ג'רמיין פרנקו ג'ונתן היללנדר
 אורך פרק:  20-22 דקות (פרק רגיל)
 שידור
 רשת שידור:  ניקלודיאון
 רשת שידור בישראל:  ניקלודיאון ישראל
 פורמט (קול):  סראונד 5.1
 תקופת שידור מקורית:  14 באוקטובר 2019 – 30 בספטמבר 2022
 תקופת שידור בישראל:  22 במרץ 2020 – 12 בדצמבר 2023
 קישורים חיצוניים
 אתר רשמי
 דף התוכנית ב-IMDb
 
הקאסה-גרנדה (באנגלית: The Casagrandes) היא סדרת טלוויזיה מונפשת אמריקאית מסוגת קומדיה, המשודרת בערוץ ניקלודיאון. הסדרה היא ספין אוף לסדרה "הרעשנים". היא עוקבת אחרי חיי היום יום של רוני אן סנטיאגו ומשפחתה. במרץ 2024 נטפליקס וניקלודיאון הוציאו סרט באורך מלא בשם "הקאסה-גרנדה: הסרט", אשר מבוסס על הסדרה ומשמש כסיומה.
תקציר עלילה

הסדרה עוקבת אחרי רוני אן סנטיאגו לאחר המעבר שלה ושל אחיה הגדול בובי לבית המשפחה המורחבת שלהם, סבא וסבתא הקטור ורוסה, הדודים פרידה וקרלוס, בני הדודים קרלוטה, סיג'יי, קארל וקרליטוס וחיות המחמד שלהם לאלו וסרג'יו. האירועים שהובילו לסדרה התחילו בפרק 39 בעונה ה-2 בהרעשנים ("כאוס יחסי"), בובי, רוני אן ואמם מריה, אמורים לבקר את משפחתם לסוף השבוע, אך לבסוף עוברים לשם באופן קבוע.
דמויות

רונלדה "רוני אן" סנטיאגו (עדי ביטי) - אחותו הצעירה של בובי והגיבורה הראשית של הסדרה. בעלת אופי קשוח, חובבת היאבקות בידורית וסקייטבורד. לבושה האופייני הוא קפוצ'ון סגול, מכנסונים, נעליים שחורות וגרביים גבוהים סגולים.
רוברטו "בובי" אלחנדרו מרטינז מילאן לואיז סנטיאגו הבן (גילן שחף) - אחיה הגדול של רוני אן, עובד במכולת של הקטור, סבו.
מריה קאסה גראנדה-סנטיאגו (שירלי לילו) - אמם של בובי ורוני אן ואחותו של קרלוס,ובתם של רוזה והקטור.רופאה במקצועה.
סיד צ'אנג (עינת אזולאי) - חברתה הטובה ביותר של רוני אן ושכנה שלה. לבושה האופייני הוא חולצה כחולה, מכנסונים וקשת ורודה.
רוזה קאסה-גראנדה (תמי ברק) - סבתם של רוני אן, בובי, ושאר הילדים. ידועה ביכולות הבישול הגבוהות שלה ובאמונות הטפלות שלה. מכונה גם "אבואלה".
הקטור רודריגו קאסה-גרנדה גוטיירז (ליאור חקון) - סבם של רוני אן ובובי, בעל מכולת. מכונה גם "אבואלו". אוהב רכילות.
קרלוס קאסה-גרנדה (גילן שחף) - אביהם של קרלוטה, קארל, קרליטו וסיג'יי, דודם של רוני אן ובובי ופרופסור.
פרידה קאסה-גרנדה (דנה שחר) - אמם של קרלוטה, קרל, קרליטו וסיג'יי, דודתם של רוני אן ובובי וצלמת.
קארל קאסה-גרנדה (גיא זיידמן) - בן הדוד של רוני אן ובובי ואח של קרלוטה, קרליטו וסיג'יי. מאוהב בלורי (בת זוגו של בובי).
קרלוס ג'וניור (סיג'יי) קאסה-גרנדה (ליאור חקון) - בן הדוד של רוני אן ובובי ואח של קארל, קרלוטה וקרליטו.
קרלוטה קאסה-גרנדה (עינת אזולאי) - בת הדודה של רוני אן ובובי והאחות הגדולה של קארל, קרליטו וסיג'יי. חובבת איפור ואופנה.
קרליטוס קאסה-גרנדה (טליה ברקאי) - בן הדוד של רוני אן ובובי, האח הקטן של קרלוטה, סיג'יי וקארל. נוהג לחקות את בני המשפחה. בעל שיער ג'ינג'י.
לאלו (אפקטים קוליים שסופקו על ידי די בראדלי בייקר)
סקירת סדרה

| # | עונה | פרקים | תקופת שידור מקורית ארצות הברית> שידור ראשון | תקופת שידור מקורית ארצות הברית> שידור אחרון | תקופת שידור מקורית ישראל> שידור ראשון | תקופת שידור מקורית ישראל> שידור אחרון |
| --- | --- | --- | --- | --- | --- | --- |
|  | 1 | 20 | 14 באוקטובר 2019 | 16 באוקטובר 2020 | 22 במרץ 2020 | 12 בדצמבר 2023 |
|  | 2 | 20 | 22 בינואר 2021 | 1 באוקטובר 2021 | 9 במאי 2021 | 2 בדצמבר 2021 |
|  | 3 | 20 | 17 בספטמבר 2021 | 30 בספטמבר 2022 | 13 בפברואר 2022 | 26 באוקטובר 2022 |